Palpatinas „Žvaigždžių karuose"
**Palpatinas** (angl. *Palpatine*) – išgalvoto „Žvaigždžių karų" pasaulio veikėjas, Galaktikos Imperijos valdovas.

Kaip teigiama J.W. Rinzler „The Making of Star Wars: Return of the Jedi", konferencijoje, vykusioje 1981 m. uždavus klausimą, ar Palpatinas buvo džedajus, George Lucas, be kita ko, atsakęs: „Ne, jis buvo politikas. Jo vardas buvo Richard M. Nixon." 2005 m. „Chicago Tribune" duotame interviu G. Lucas tvirtino iš pradžių „Žvaigždžių karus" sumanęs kaip atsaką į R. Nixon prezidentavimą.

Veikėjo biografija
------------------

Išgalvotame „Žvaigždžių karų" pasaulyje Palpatinas iš pradžių buvo senatorius, atstovaujantis Nabu planetai, viešai jis dėjosi turįs gerų ketinimų, atrodė charizmatiškas. Iš tiesų Palpatinas buvo sitų tamsos viešpats Dartas Sidijus, rezgęs užmačias sunaikinti džedajus ir amžiams užvaldyti galaktiką. Kaip Dartas Sidijus, Palpatinas slapta suorganizavo Nabu invaziją ir pasinaudojo šiuo konfliktu, kad būtų išrinktas Galaktikos Respublikos Aukščiausiuoju Kancleriu. Paskui jis slapčia suplanavo Klonų karus, taip įgydamas nepaprastuosius diktatoriaus įgaliojimus ir užimdamas aukščiausias pareigas gerokai ilgiau nei numatytas terminas.

Įsaku 66 Palpatinas beveik visiškai išnaikino džedajus ir manipuliacijomis savo pusėn patraukė Anakiną Skaivokerį, šis tapo naujuoju Palpatino mokiniu Dartu Veideriu. Palpatinas Galaktikos Respubliką pavertė Imperija, o pats pasiskelbė imperatoriumi; tai jis padarė makiaveliškomis machinacijomis įvesdamas karo padėtį. Galaktiką Palpatinas valdė daugiau nei du dešimtmečius, kol galiausiai Dartas Veideris jį išdavė ir nužudė, kad išgelbėtų savo sūnų Luką Skaivokerį.

Visgi Palpatino dvasia išliko. Pats Palpatinas savo sugrįžimą aiškino „nenatūraliomis" tamsiosios pusės galiomis. Kaip atskleidžiama romane, paremtame filmu „Skaivokerio iškilimas", Palpatinas pasitelkė Darto Plegaso žinias ir perkėlė savo sąmonę į klonuotą kūną. Palpatinas slapčia suorganizavo Pirmąjį Ordiną, taip siekdamas atkurti Imperiją. Ordino marionetiniu vadovu paskirtas Snoukas. Slapta tamsos pusėn patraukęs Kailą Reną, Anakino anūką ir Luko sūnėną, Palpatinas jam įsakė surasti ir nužudyti Rėją, paskutinę iš džedajų ir Palpatino anūkę. Kad atjaunintų kūną, Palpatinas pasitelkė tamsiąją pusę, bet galiausiai Rėja jį nugalėjo ir sunaikino.

Išnašos
-------

1. ↑  The Real History That Inspired 'Star Wars': Historical figures and events informed George Lucas as he created his sci-fi saga in a galaxy far, far away. History.com. Nuoroda tikrinta 2022-07-01.
2. 1 2  Winkler, Martin M. (2001). *Classical Myth & Culture in the Cinema*. Oxford, England: Oxford University Press. p. 287. ISBN 978-0195130041.  Nežinomas parametras `|url-access=` ignored (pagalba)
3. 1 2 3  „Emperor Palpatine/Darth Sidious". *Star Wars Databank*. Nuoroda tikrinta 2020-01-24.
4. ↑  Frazier, Adam (2019-11-06). „The Emperor Reborn: How the *Star Wars* Prequels and the New Disney Canon Reshape Palpatine". */Film*. Nuoroda tikrinta 2020-01-24.
5. 1 2  Robinson, Joanna; Breznican, Anthony (2019-12-20). „A Guide to All the Old *Star Wars* References in *The Rise of Skywalker*". *Vanity Fair* (New York City: Condé Nast). Nuoroda tikrinta 2019-12-20.
6. ↑  Carson, Rae (2020). *Star Wars: The Rise of Skywalker Expanded Edition*. New York City: Del Rey Books. ISBN 978-0593128404.
7. ↑  Fraser, Kevin (2020-03-04). „*Rise of Skywalker* novel explains how the Emperor survived *Return of the Jedi*". *JoBlo.com*. Nuoroda tikrinta 2020-03-04.
8. 1 2  McCluskey, Megan (2019-12-20). „Breaking Down That Shocking Rey Reveal in *Star Wars: The Rise of Skywalker*". *Time*. New York City: Meredith Corporation. Nuoroda tikrinta 2019-12-21.